
       Bucureşti, 7.06.2022 

                         BIROULUI  PERMANENT  

                                           AL 

                                                CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege pentru reglementarea unor măsuri privind cadrul general aplicabil constituirii şi funcţionării băncilor de dezvoltare din România, transmis spre dezbatere în fond, în procedură de urgenţă, Comisiei pentru politică economică, reformă şi privatizare și Comisiei pentru buget, finanţe şi bănci, cu adresa nr. PL-x 221/2022 din 26 aprilie 2022, înregistrată                 sub nr. 4c-1/184 din 26 aprilie 2022, Camera Deputaţilor fiind Cameră decizională. 

     În raport cu obiectul şi conţinutul său, iniţiativa legislativă face parte din categoria legilor ordinare.

             PREŞEDINTE
                                                                   PREŞEDINTE

     Costel Neculai DUNAVA
                                                  Bogdan-Iulian HUŢUCĂ

                                                                            RAPORT COMUN 
                                                                                         asupra 

proiectului de Lege pentru reglementarea unor măsuri privind cadrul general aplicabil 

constituirii şi funcţionării băncilor de dezvoltare din România
În conformitate cu prevederile art. 95 și ale art. 117 alin. (1) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare și Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege pentru reglementarea unor măsuri privind cadrul general aplicabil constituirii şi funcţionării băncilor de dezvoltare din România, transmis cu adresa nr. PL-x 221/2022 din 26 aprilie 2022, înregistrată sub nr. 4c-1/184 din                                           26 aprilie 2022.
 Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare,                                                       Camera Deputaţilor este Cameră decizională.
 Senatul, în calitate de primă Cameră sesizată, a adoptat proiectul de lege în şedinţa din 19 aprilie 2022.
 Consiliul Legislativ, prin avizul nr. 246 din 15 martie 2022, a avizat favorabil proiectul de lege, sub rezerva însușirii observaţiilor şi propunerilor.
 Consiliul Economic și Social a avizat favorabil proiectul de act normativ, cu observații, conform avizului                              nr. 1231 din 1 martie 2022.      
 Banca Națională a României a transmis celor două Comisii observații și propuneri de modificare a proiectului de lege, în forma adoptată de Senat.
Comisia pentru industrii și servicii a avizat favorabil inițiativa legislativă în forma adoptată de Senat,       conform avizului nr. 4c-3/277 din 10 mai 2022.
 Comisia pentru pentru antreprenoriat şi turism a avizat favorabil proiectul de lege, conform avizului                  nr. 4c-33/27 din 10 mai 2022. 
 Proiectul de lege supus dezbaterii are ca obiect de reglementare adoptarea unor măsuri privind cadrul general pentru constituirea și funcționarea băncilor de dezvoltare pe teritoriul României. Băncile de dezvoltare au ca scop sprijinirea antreprenoriatului, dezvoltarea socio-economică şi regională în România prin promovarea investiţiilor şi facilitarea accesului la finanţare pentru beneficiarii eligibili în acele sectoare în care au fost identificate disfuncţionalităţi ale pieţei financiare şi decalaje de finanţare, în baza unei analize independente ex-ante, în scopul atenuării şi reducerii lor prin desfăşurarea de activităţi de dezvoltare, în conformitate cu legislaţia Uniunii Europene aplicabilă şi cu actele constitutive ale băncilor de dezvoltare.
Totodată, constituirea, organizarea şi funcţionarea fiecărei bănci de dezvoltare se stabileşte prin hotărâre a Guvernului, la propunerea Ministerului Finanţelor care reprezintă statul român, în calitatea sa de acţionar unic al fiecărei bănci de dezvoltare.
De asemenea, băncile de dezvoltare se pot constitui şi pot funcţiona doar pe baza autorizaţiei emise de                   Banca Naţională a României, în conformitate cu prevederile referitoare la autorizarea unei instituţii de credit cuprinse în Ordonanţa de urgenţă a Guvernului nr. 99/2006, aprobată cu modificări şi completări prin Legea nr. 227/2007,                       cu modificările şi completările ulterioare, în Regulamentul (UE) nr. 575/2013 şi în reglementările emise de                         Banca Naţională a României în aplicarea acesteia.
 Potrivit reglementărilor art. 62 și ale art. 64 din Regulamentul Camerei Deputaţilor, republicat,                          cu modificările și completările ulterioare, membrii celor două Comisii au examinat proiectul de lege în şedinţe separate. Membrii Comisiei pentru buget, finanţe şi bănci au examinat iniţiativa legislativă în ședința cu prezență fizică și online din data de 31 mai 2022. Membrii Comisiei pentru politică economică, reformă şi privatizare au examinat iniţiativa legislativă în şedinţa din 7 iunie 2022.
La ședința Comisiei pentru buget, finanţe şi bănci deputații și-au înregistrat prezența conform listei de prezență, iar din totalul de 19 membri ai Comisiei pentru politică economică, reformă şi privatizare au fost prezenţi la dezbateri                 14 deputaţi.
La lucrările celor două Comisii au participat, în calitate de invitați, din partea Ministerului Finanțelor, domnul Attila György – secretar de stat și doamna Mihaela Demetriuc – director general adjunct – Direcția trezorerie, iar din partea Bancii Naționale a României, doamna Petruța Elena Istrate – șef serviciu și doamna Oana Bălănescu – expert principal.
 În urma examinării proiectului de lege şi a opiniilor exprimate, membrii celor două Comisii au hotărât,                           cu majoritate de voturi, să supună plenului Camerei Deputaţilor, spre dezbatere şi adoptare proiectul de Lege pentru reglementarea unor măsuri privind cadrul general aplicabil constituirii şi funcţionării băncilor de dezvoltare din România, în forma adoptată de Senat. Amendamentele respinse sunt redate în anexa ce face parte integrantă din prezentul raport comun. 
În raport cu obiectul şi conţinutul său, iniţiativa legislativă face parte din categoria legilor ordinare.
                          PREŞEDINTE                                                                                                                   PREŞEDINTE
                  Costel Neculai DUNAVA                                                                                                 Bogdan-Iulian HUȚUCĂ
                          SECRETAR
SECRETAR
                   Bogdan-Alin STOICA                                                                                                      Iulius Marian FIRCZAK
                   ŞEF SERVICIU
                                                                                                                  ŞEF SERVICIU

           Lidia-Graziella SEGĂRCEANU                                                                                                              Giorgiana ENE

                                                                                                                                                                            CONSILIER PARLAMENTAR
                                                                            Valentina ROTARU
ANEXA 
AMENDAMENTE RESPINSE: 

	Nr. crt.
	Text Senat
	Text propus de Comisii
(autorul amendamentului)
	Motivarea

1. Argumente pentru susţinere

2. Argumente pentru respingere
	Cameră decizională

	1.
	Art. 6. - (5) Băncile de dezvoltare acordă produse financiare beneficiarilor eligibili incluşi în administraţia publică, cu respectarea legislaţiei din domeniul finanţelor publice.
	Art. 6- (5) În aplicarea alin. (4) criteriile în funcție de care se realizează suplimentarea categoriilor de beneficiari eligibili, produse financiare, domenii și activități țintă se stabilesc prin hotărâre a Guvernului.

     Autor: dep. Victor Ilie, grup USR
	1. 
2. Prin vot, membrii celor două Comisii au respins amendamentul.


	Camera Deputaţilor

	2.
	Art. 10. - (3)
Membrii organelor de conducere ale băncilor de dezvoltare trebuie să respecte cerinţele de adecvare prevăzute de Ordonanţa de urgenţă a Guvernului nr. 99/2006, aprobată cu modificări şi completări prin Legea                    nr. 227/2007, cu modificările și completările ulterioare, şi de reglementările emise de Banca Națională a României în aplicarea acesteia.
	Art. 10 - (3) Membrii organelor de conducere, funcționarii si personalul fiecărei bănci de dezvoltare sunt persoane apolitice, orice activitate având caracter politic fiind incompatibila cu statutul acestora.
    Autor: dep. Claudiu-Iulius-Gavril Năsui,             grup USR, deputați grup AUR
	1. 
2. Prin vot, membrii celor două Comisii au respins amendamentul.


	Camera Deputaţilor

